*Bizony, bizony, mondom néktek: ha a búzaszem nem esik a földbe, és nem hal meg, egymaga marad; de ha meghal, sokszoros termést hoz. (Jn 12,24)*

A természeti példát mindenki érti. Főleg akkor volt közismert. A mag a földben elhal, ez a feltétele egy új növény létrejöttének. Ez a megsokszorozódás menete is, egy magból sok. Jézus ezt a példát hozza annak bemutatására, ami következni fog. A halál szomorú tény, de van örömteli következménye. Persze nekünk sokkal egyszerűbb ezt felfogni, mint ott és akkor a tanítványoknak. Bár Jézus többször beszélt haláláról és feltámadásáról, tanítványai számára mindez idegen maradt.

Jézus halála hozta el azt a lehetőséget, hogy az embert Istentől elválasztó fal leomoljon. Ne akadályozza a bűn a Vele való kapcsolatot. Ma is szabad az út! *Vadon Gyula*